laion/Wikipedia-Exotic huggingface dataset:
קיקו בונדוסו

פרנסיסקו "קיקו" מיגל ריביירו טומה טבארש בונדוסו (בפורטוגזית: Francisco "Kiko" Miguel Ribeiro Tomé Tavares Bondoso; נולד ב-17 בנובמבר 1995 במוימנטה דה ביירה שבפורטוגל) הוא כדורגלן פורטוגזי המשחק בעמדת קשר הכנף בריו אבה, בהשאלה ממכבי תל אביב. בונדוסו גדל במחלקות הנוער של מוימנטה דה ביירה ואקדמיקו אווש. הוא החל את הקריירה המקצוענית שלו במועדונים מוימנטה דה ביירה, פריירה דה אווש ולוסטיאנו, עמם שיחק בליגה הפורטוגלית השלישית ובליגות הנמוכות ממנה. ב-28 ביוני 2019 חתם בונדוסו בוויזלה מהליגה הפורטוגלית השלישית. בעונתו הראשונה במועדון העפיל המועדון לליגה הפורטוגלית השנייה, ובתום עונתו השנייה העפיל המועדון לליגת העל הפורטוגלית. ב-6 באוגוסט 2021 ערך את הופעת הבכורה שלו בליגת העל הפורטוגלית, בהפסד 0–3 לספורטינג ליסבון במסגרת המחזור הראשון לעונת 2021/2022. ב-14 באוגוסט הבקיע את שער הבכורה שלו בליגת העל הפורטוגלית, בניצחון 1–2 על טונדלה במסגרת המחזור השני. ב-2 בספטמבר 2023 חתם ל-3 שנים במכבי תל אביב. הוא שותף בשני המשחקים הראשונים של העונה לפני שנפצע באימון ועבר ניתוח שהשבית אותו למספר חודשים. ב-4 ביולי 2024 הושאל לריו אבה מליגת העל הפורטוגלית עם אופציית רכישה מכבי תל אביב אליפות: 2023/2024 קיקו בונדוסו, באתר Transfermarkt קיקו בונדוסו, באתר Soccerway קיקו בונדוסו, באתר FootballDatabase.eu - Kiko Bondoso é o primeiro reforço no FC Vizela באתר Rádio Vizela, ‏ 28 ביוני 2019 (בפורטוגזית) קיקו בונדוזו חתם במכבי, באתר מכבי תל אביב, ‏2 בספטמבר 2023 יניב טוכמן‏, קיקו בונדוסו נותח בברך: "צפוי להיעדר בשבועות הקרובים", באתר וואלה, 15 בספטמבר 2023 יניב טוכמן‏, עוד זר עזב: מכבי תל אביב אישרה שקיקו בונדוסו עבר לריו אבה, באתר וואלה, 4 ביולי 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קיקו בונדוסו".
ניקולו רובלה

ניקולו רובלה (באיטלקית: Nicolò Rovella; נולד ב-4 בדצמבר 2001) הוא כדורגלן איטלקי המשחק כקשר בלאציו מהסרייה א'. רובלה גדל במחלקת הנוער של גנואה וערך את הופעת הבכורה שלו בקבוצה הבוגרת בדצמבר 2019 בגיל 18. הוא הפך לשחקן הרכב קבוע בעונת 2020/2021 וסייע לגנואה להישאר בסרייה א'. בינואר 2021 חתם רובלה ביובנטוס תמורת 18 מיליון אירו והושאל חזרה לגנואה עד סוף עונת 2021/2022. באוגוסט 2022 ערך רובלה את הופעת הבכורה שלו ביובנטוס, אך מיד הושאל למונצה העולה החדשה לסרייה א'. בקיץ 2023 הושאל רובלה ללאציו לעונה אחת עם אופציה לרכישה קבועה. רובלה שיחק בכל הנבחרות הצעירות של איטליה ואף היה חלק מסגל הנבחרת הצעירה שהעפילה לאליפות אירופה עד גיל 21 ב-2021. ניקולו רובלה, ברשת החברתית אינסטגרם ניקולו רובלה, באתר Transfermarkt ניקולו רובלה, באתר Soccerway ניקולו רובלה, באתר WorldFootball.net ניקולו רובלה, באתר FootballDatabase.eu Pobega segna una doppietta che vale oro, gli Azzurrini battono l’Islanda e ipotecano il pass per l’Europeo, figc
אדוארדו בובה

אדוארדו בובה (באיטלקית: Edoardo Bove; נולד ב-16 במאי 2002 ברומא שבאיטליה) הוא כדורגלן איטלקי המשחק בעמדת הקשר בקבוצת פיורנטינה בהשאלה מרומא מהסרייה א'. בובה גדל במחלקת הנוער של רומא. ב-9 במאי 2021 ערך את הופעת הבכורה שלו בקבוצה הבוגרת של המועדון, בניצחון 5-0 על קרוטונה במסגרת המחזור ה-35 בסרייה א' לעונת 2020/2021. בעונת 2021/2022 זכה עם רומא בקונפרנס ליג. ב-30 באוגוסט הושאל בובה אל פיורנטינה. בובה היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2023, וערך ארבע הופעות בטורניר. רומא קונפרנס ליג (1): 2021/2022 מדיה וקבצים בנושא אדוארדו בובה בוויקישיתוף אדוארדו בובה, באתר Transfermarkt אדוארדו בובה, באתר Soccerway אדוארדו בובה, באתר BDFutbol אדוארדו בובה, באתר WorldFootball.net אדוארדו בובה, באתר FootballDatabase.eu
עונת 2023/2024 בליגה הבלקנית בכדורסל

עונת 2023/2024 בליגה הבלקנית בכדורסל (BIBL) הייתה העונה ה-16 של תחרות אירופית זו לקבוצות כדורסל. המשחק הראשון במסגרת שלב הבתים התקיים באוקטובר 2023, סיגל פרישטינה זכתה בתואר בפעם השלישית בתולדותיה לאחר ניצחון על א.א.ל. לימסול בגמר. בעונה זו נרשמו למפעל א.א.ל. לימסול הקפריסאית שנרשמה למפעל לראשונה והיא גם הנציגה הראשונה של קפריסין בתחרות מאז הקמתה. לובצ'ן צטיניה ששבה לליגה לראשונה מאז 2010, ופלייבליה שהצטרפה לראשונה ממונטנגרו וסיגל פרישטינה מקוסובו ששבה לליגה לאחר שלא השתתפה בעונה שעברה. בדצמבר הוכרז כי קייבי פיה תצטרף למפעל לאחר שחלק מהקבוצות שיחקו 5 ו-4 משחקים. 4 הראשונות העפילו לטורניר הגמר אשר יתקיים בלימסול ב-12 עד ל-14 באפריל 2024. PAYABL EKA AEL Limassol joins Delasport Balkan League
ג'ורג'ו צ'יטאדיני

ג'ורג'ו צ'יטאדיני (באיטלקית: Giorgio Cittadini; נולד ב-18 באפריל 2002 בגארדונה ואל טרומפיה שבאיטליה) הוא כדורגלן איטלקי המשחק בעמדת הבלם בקבוצת מונצה מהסרייה א', בהשאלה מאטאלנטה. צ'יטאדיני גדל במחלקות הנוער של לומצאנה ואטאלנטה. ב-9 בינואר 2022 ערך את הופעת הבכורה שלו בקבוצה הבוגרת של אטאלנטה, בניצחון 6-2 על אודינזה במסגרת המחזור ה-21 בסרייה א' לעונת 2021/2022. ב-7 ביולי 2022 הושאל צ'יטאדיני למשך עונת 2022/2023 למודנה מהסרייה ב'. הוא ערך 18 הופעות ליגה במהלך תקופת ההשאלה. ב-4 ביולי 2023 הושאל ציטאדיני למשך עונת 2023/2024 למונצה מהסרייה א'. צ'יטאדיני היה חלק מסגל נבחרת איטליה עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר. ג'ורג'ו צ'יטאדיני, באתר Transfermarkt ג'ורג'ו צ'יטאדיני, באתר WorldFootball.net ג'ורג'ו צ'יטאדיני, באתר FootballDatabase.eu GIORGIO CITTADINI E' GIALLOBLU באתר הרשמי של מודנה, 7 ביולי 2022 (באיטלקית) Giorgio Cittadini è biancorosso באתר הרשמי של מונצה, 4 ביולי 2023 (באיטלקית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ורג'ו צ'יטאדיני".
ניקו מנטל

ניקו מנטל (בגרמנית: Nico Mantl; נולד ב-6 בפברואר 2000 במינכן שבגרמניה) הוא כדורגלן גרמני המשחק בעמדת השוער בקבוצת רד בול זלצבורג מהבונדסליגה האוסטרית. מנטל גדל במחלקות הנוער של FC דייזנהופן ואונטרהאכינג. בשנת 2017 החל לשחק בקבוצה הבוגרת של אונטרהאכינג, ובסך הכל ערך 57 הופעות ליגה במדי המועדון במסגרת הליגה הגרמנית השלישית. ב-28 בינואר 2021 חתם מנטל על חוזה לארבע שנים וחצי ברד בול זלצבורג מהבונדסליגה האוסטרית. ב-16 במאי ערך את הופעת הבכורה שלו במועדון, בניצחון 5-2 על ל.א.ס.ק. לינץ במסגרת המחזור ה-31 בליגה לעונת 2020/2021. ב-30 בדצמבר 2022 הושאל מנטל לאולבורג בולדספילקלוב מליגת העל הדנית עד לתום עונת 2022/2023. ב-14 באפריל ערך את הופעת הבכורה שלו במועדון, בתיקו 1-1 נגד מיטיולן במסגרת הליגה. בסך הכל ערך שמונה הופעות ליגה במהלך תקופת ההשאלה. מנטל היה חלק מסגל נבחרת גרמניה עד גיל 21 לטורניר אליפות אירופה עד גיל 21 בשנת 2023, אך לא שיחק בטורניר. רד בול זלצבורג אליפות אוסטריה (2): 2020/2021, 2021/2022 הגביע האוסטרי (2): 2020/2021, 2021/2022 מדיה וקבצים בנושא ניקו מנטל בוויקישיתוף ניקו מנטל, ברשת החברתית אינסטגרם ניקו מנטל, באתר Transfermarkt ניקו מנטל, באתר Soccerway ניקו מנטל, באתר WorldFootball.net ניקו מנטל, באתר FootballDatabase.eu NEW KEEPER SIGNS באתר הרשמי של רד בול זלצבורג, 28 בינואר 2021 (באנגלית) AaB henter tysk U/21-landsholdsmålmand på leje באתר הרשמי של אולבורג בולדספילקלוב, 30 בדצמבר 2022 (בדנית) Finaler U 21-EM-Kader: Beyer und Thielmann fehlen verletzt באתר הרשמי של פדרציית הכדורגל הגרמנית, 14 ביוני 2023 (בגרמנית)
Montuno

"Montuno" הוא שיר של הזמרת האמריקאית-קובנית גלוריה אסטפן אשר יצא כסינגל הרביעי מתוך אלבומה Mi Tierra בממלכה המאוחדת וארצות הברית ב-18 בדצמבר 1993 וכסינגל החמישי באופן כללי מהאלבום. בממלכה המאוחדת וארצות הברית השיר יצא כסינגל הרביעי במקום השיר "¡Sí Señor!..." שיצא כסינגל הרביעי באמריקה הלטינית ושאר אירופה. בעקבות כך השיר יצא כסינגל בארצות הברית, הממלכה המאוחדת ועוד כמה מדינות באירופה. בארצות הברית והממלכה המאוחדת הסינגל הופץ במהדורה מוגבלת על גבי תקליטור שכלל מספר שירים וגם על גבי תקליט בעוד בכמה מדינות באירופה הסינגל הופץ על גבי פורמט אחר. אלן ג'ונס ממיוזיק ויק כתב על השיר: "קצת פחות מ-5 דקות ודחוק ב-33 rpm על גביי 7 אינץ', הסינגל האחרונה של גלו הוא שיר נוסף היישר מבית הספר של "The Mambo Kings" של אמריקה הלטינית. אם כי העובדה שהוא במהדורה מוגבלת לא יהפוך אותו לאחד הלהיטים הגדולים שלה". מידע על היצירה "Montuno" באתר מיוזיק בריינז סרטון השיר "Montuno" באתר יוטיוב Gloria Estefan - Montuno (באנגלית), 1993, נבדק ב-2023-10-15
נואה אטובולו

נואה אטובולו (בגרמנית: Noah Atubolu; נולד ב-25 במאי 2002 בפרייבורג שבגרמניה) הוא כדורגלן גרמני המשחק בעמדת השוער בקבוצת פרייבורג מהבונדסליגה. אטובולו גדל במחלקות הנוער של ספורטפרונדה איינטרכט פרייבורג ופרייבורג. בשנת 2020 החל לשחק בקבוצת המילואים של פרייבורג. ב-19 באוקטובר 2022 ערך את הופעת הבכורה שלו בקבוצה הראשונה של המועדון, בניצחון 2-1 על זנקט פאולי במסגרת הסיבוב השני של הגביע הגרמני לעונת 2022/2023. ב-19 באוגוסט 2023 ערך את הופעת הבכורה שלו בבונדסליגה, בניצחון 2-1 על הופנהיים במסגרת המחזור הראשון לעונת 2023/2024. אטובולו היה חלק מסגל נבחרת גרמניה עד גיל 21 לטורניר אליפות אירופה עד גיל 21 בשנת 2023, וערך שלוש הופעות בטורניר. נואה אטובולו, באתר Transfermarkt נואה אטובולו, באתר Soccerway נואה אטובולו, באתר WorldFootball.net נואה אטובולו, באתר FootballDatabase.eu Finaler U 21-EM-Kader: Beyer und Thielmann fehlen verletzt באתר הרשמי של פדרציית הכדורגל הגרמנית, 14 ביוני 2023 (בגרמנית)
דניל קסטיו

דניל דניאל קסטיו פרסיאדו (בספרדית: Denil Deniel Castillo Preciado; נולד ב-24 במרץ 2004 באקוודור) הוא כדורגלן אקוודורי המשחק בעמדת הקשר האחורי בקבוצת שחטאר דונצק מליגת העל האוקראינית. קסטיו גדל במחלקת הנוער של ליגה דפורטיבה אוניברסיטריה דה קיטו. הוא הושאל במשך תקופה קצרה לאתלטיקו קין. ב-24 באפריל 2023 חתם בשחטאר דונצק מליגת העל האוקראינית. ב-29 ביולי ערך את הופעת הבכורה שלו במועדון, בניצחון 2-1 על מטאליסט חרקוב במסגרת המחזור הראשון בליגה לעונת 2023/2024. קסטיו היה חלק מסגל נבחרת אקוודור עד גיל 20 לטורניר גביע העולם עד גיל 20 בשנת 2023, וערך הופעה אחת בטורניר. דניל קסטיו, באתר Transfermarkt דניל קסטיו, באתר Soccerway דניל קסטיו, באתר WorldFootball.net דניל קסטיו, באתר FootballDatabase.eu ОФІЦІЙНО. Шахтар підписав Деніля Кастільо באתר Sport, ‏ 24 באפריל 2023 (באוקראינית) Mundial Sub 20: Estos son los convocados de Ecuador que disputaran este torneo באתר Ecuavisa, ‏ 9 במאי 2023 (בספרדית)
כאוכבא (לבנון)

כַּ֫אוּכַּבַּא (בערבית: كَوْكَبَا, בתעתיק מדויק: כַּוְכַּבַּא) הוא כפר בנפת חאצביא במחוז א-נבטיה, בדרום לבנון. ליד הכפר נמצא אתר ארכאולוגי נאוליתי, הממוקם מזרחית לכפר מג'דל בלהיץ וליד העיירה ראשיא שבבקאע. האתר נתגלה על ידי בילו בשנת 1957, וחפירה במקום נערכה בשנת 1964. באתר התגלו, על פני השטח, גרזני צור, מגלים, אובסידיאן, כלי בזלת וראשי חיצים המתוארכים לראשית התקופה הנאוליתית. בנוסף, נמצאו באתר חפצי אמנות ובהם סדרה של קישוטי צור, ועליהם סימני שחיקה המעידים על שימוש. בנוסף, נמצאו שרידי כלים חקלאיים כמו מעדרי בזלת המתוארכים לאלף ה-6 לפנה"ס או אף קודם לכן. נראה שמקורם של כלים אלו באתר אחר, שטרם נתגלה. עלי סמית, המיסיונר האמריקאי שהשתקע בלבנון, מציין ב-1838 כי במקום מתגוררת אוכלוסייה מעורבת של מרונים ודרוזים. בשנת 1875, חוקר ארץ ישראל הצרפתי ויקטור גרן ביקר בכפר, וכתב שרוב תושביו מרונים. הוא ציין כי סביב הכפר יש מטעי תות. ב-9 במאי 1978, אירעה בכפר היתקלות בין חמושים של אש"ף לבין כוח יוניפי"ל נורווגי. הכוחות הנורווגים הראשונים הגיעו ללבנון כחודש וחצי קודם לכן, ב-25 במרץ 1978. היתקלות זו, שראשיתה בירי אש"ף על החיילים הנורווגים, התפתחה לכדי קרב שנמשך שישה שבועות. בקרב נפצע חייל נורווגי אחד באופן קל. מספר ההרוגים הפלסטינים שנוי במחלוקת: לפי אש"ף, נהרג בהיתקלות חמוש אחד ונפצע חמוש אחד, בעוד שהנורווגים דיווחו על 8 חמושים פלסטינים הרוגים. ב-18 במרץ 1978, בזמן מבצע ליטני, סרק גדוד 890 של צה"ל את הכפר שאוכלוסייתו כללה דרוזים ונוצרים, אך לא מצא בו מחבלים פלסטינים. בסריקות בסמוך לכפר נמצאו בו עמדות של מחבלים כולל תחמושת. הכפר היה הראשון שפונה בנסיגת צה"ל במבצע ליטני ונמסר לכוח של האו"ם לאחר שבועיים, ב-1 באפריל. מוצב כאוכבא מדיה וקבצים בנושא כאוכבא בוויקישיתוף הכפר כאוכבא קרוב יותר לחצבאני המצוי מזרחית לכפר. הגשר המצויר נמצא ליד הכפר ברגאז (ער') המצוי כ-2.5 קילומטרים מצפון מערב לכאוכבא. Hours, Francis., Atlas des sites du proche orient (14000-5700 BP), pp 57, 198 & 490, Maison de l'Orient Mediterraneen, 1994. J. Cauvin., Mèches en silex et travail du basalte au IVe millénaire en Béka (Liban)., pp. 118-131, Melanges de l'Universite Saint-Joseph, Volume 45, Universite Saint-Joseph (Beirut, Lebanon), 1969. Copeland, Lorraine., Neolithic village sites in the South Bekaa, Lebanon., pp. 83-114, Melanges de l'Universite Saint-Joseph, Volume 45, Universite Saint-Joseph (Beirut, Lebanon), 1969. Copeland, Lorraine & Wescombe, P. J., Inventory of Stone Age Sites in Lebanon (1966) Part 2: North - South - East Central Lebanon, pp 23, 1-174, Melanges de L'Universite Saint-Joseph, Volume 42, Universite Saint-Joseph (Beirut, Lebanon), 1966. E. Robinson and E. Smith, Biblical Researches, 1841, vol 3, 2nd appendix, p. 138 ויקטור גרן, תרגום: חיים בן־עמרם, תיאור גיאוגרפי, היסטורי וארכיאולוגי של ארץ ישראל, כרך ז': הגליל (ב), ירושלים: יד יצחק בן־צבי, תשמ"ז, עמ' 165 "Slaget i Kaoukaba". norvetnet.no. נבדק ב-2019-09-08. "Farlig Fred - Del 14 av 28 - Ilden besvares". norvetnet.no. נבדק ב-2019-09-08. בעז זלמנוביץ', הדרך צפונה - מבצע "ליטני", צה"ל - המחלקה להיסטוריה, 2023, עמ' 316–317 זלמנוביץ', עמ' 377
האני מוכתר

האני אבובקר מוכתר (בגרמנית: Hany Mukhtar; נולד ב-21 במרץ 1995) הוא כדורגלן גרמני המשחק כקשר התקפי בנאשוויל מה-MLS. מוכתר התחיל לשחק כדורגל בגיל צעיר מאוד בקבוצות נוער מקומיות ובגיל 7 הצטרף לאקדמיית הנוער של הרטה ברלין. הוא עלה בקבוצות הנוער ואף קפטן את קבוצת הנוער שזכתה באליפות ב-2012. בגיל 17 ערך את הופעת הבכורה שלו בקבוצה הבוגרת והפך לשחקן השני הצעיר ביותר שמשחק בהרטה ברלין. ב-2015, חתם מוכתר בבנפיקה ליסבון אך הושאל לקבוצות שונות וב-2017 חתם בברונדבי מליגת העל הדנית. הוא היה לשחקן מפתח בקבוצה ואף זכה עמה בגביע ב-2018. ב-2019, חתם מוכתר בנאשוויל, באותה תקופה קבוצת ההתרחבות החדשה ב-MLS. הוא הפך לשחקן מוביל בקבוצה וב-2022 זכה בתואר ה-MVP של הליגה לאחר שהוביל אותה לפלייאוף. מוכתר גם שיחק בנבחרות הצעירות של גרמניה ואף זכה עמן באליפות אירופה עד גיל 19 ב-2014. מדיה וקבצים בנושא האני מוכתר בוויקישיתוף האני מוכתר, באתר Transfermarkt האני מוכתר, באתר Fussballdaten.de (בגרמנית) האני מוכתר, באתר Soccerway האני מוכתר, באתר WorldFootball.net האני מוכתר, באתר FootballDatabase.eu Nashville SC sign German midfielder Hany Mukhtar as first DP, mlssoccer U 19-Junioren: Europameisterschaft, 2014 in Ungarn, Finale, dfb
אסקיאל אווילה

לואיס אסקיאל "צ'ימי" אווילה (בספרדית: Luis Ezequiel "Chimy" Ávila; נולד ב-6 בפברואר 1994) הוא כדורגלן ארגנטינאי המשחק כחלוץ בריאל בטיס מהלה ליגה. אווילה התחיל את הקריירה שלו בקבוצת הנוער של טירו פדרל וערך את הופעת הבכורה שלו בקבוצה הבוגרת בליגה השנייה בארגנטינה בגיל 16 בלבד. ב-2015 חתם בסן לורנסו מליגת העל הארגנטינאית. ב-2017 הושאל אווילה לואסקה מהליגה הספרדית השנייה וסייע לה להעפיל ללה ליגה. הוא המשיך עם ואסקה גם בלה ליגה והיה מלך שערי הקבוצה עם 10 שערים בעונת 2018/2019. בקיץ 2019 חתם אווילה באוסאסונה. בינואר 2020 נפצע בברכו והחמיץ את המשך העונה. בספטמבר 2020 נפצע שוב באותה פציעה בברכו השנייה והחמיץ גם את עונת 2020/2021 כמעט במלואה. אווילה חזר לשחק במרץ 2021 לאחר 435 ימים מחוץ למגרשים. ב-1 בפברואר 2024 חתם לשלוש וחצי שנים בריאל בטיס. אסקיאל אווילה, באתר Transfermarkt אסקיאל אווילה, באתר Soccerway אסקיאל אווילה, באתר BDFutbol אסקיאל אווילה, באתר WorldFootball.net אסקיאל אווילה, באתר FootballDatabase.eu Chimy Ávila vuelve a jugar en Liga 435 días después, elpais
עומאר סאדיק

עומאר סאדיק מסבאח (באנגלית: Umar Sadiq Mesbah; נולד ב-2 בפברואר 1997), הוא כדורגלן ניגרי המשחק כחלוץ בריאל סוסיאדד מהלה ליגה ובנבחרת ניגריה. סאדיק התחיל לשחק כדורגל ברחובות עיר הולדתו קדונה. ב-2013 הצטרף לאקדמיית הנוער של ספציה האיטלקית וכבר בעונתו הראשונה היה מלך השערים של הליגה לנוער עם 26 שערים. ב-2015 הושאל לרומא וערך את הופעת הבכורה שלו בסרייה א'. ב-2016 חתם סאדיק על חוזה קבוע ברומא, אבל הושאל מידית לבולוניה. בעונת 2017/18 הושאל לטורינו ובעונה שלאחר מכן לנאק ברדה מהולנד. ב-2018/19 הושאל לריינג'רס מליגת העל הסקוטית ולאחר מכן לפרוג'ה מהסרייה ב'. בעונת 2019/20 הושאל סאדיק לפרטיזן בלגרד מליגת העל הסרבית והיה שחקן מפתח עם 20 שערי ליגה. ב-2020 חתם באלמריה מהליגה הספרדית השנייה ובקיץ 2022 חתם בריאל סוסיאדד מלה ליגה. סאדיק שיחק בנבחרת האולימפית של ניגריה וזכה עמה במדליית ארד באולימפיאדת ריו 2016. הוא ערך את הופעת הבכורה שלו בנבחרת הבוגרת ב-2021. נכלל בסגל נבחרת ניגריה לטורניר גביע אפריקה לאומות 2023. מדיה וקבצים בנושא עומאר סאדיק בוויקישיתוף עומאר סאדיק, ברשת החברתית אינסטגרם עומאר סאדיק, באתר Transfermarkt עומאר סאדיק, באתר Soccerway עומאר סאדיק, באתר BDFutbol עומאר סאדיק, באתר WorldFootball.net עומאר סאדיק, באתר National Football Teams עומאר סאדיק, באתר FootballDatabase.eu עומאר סאדיק, באתר ESPN John Mikel Obi named in Nigeria's Olympic squad, bbc Goodluck @NGSuperEagles ,we are behind you all the way! בחשבון הטוויטר הרשמי של פדרציית הכדורגל הניגרית, 29 בדצמבר 2023 (באנגלית)
שיר כלולות

"שיר כלולות" הוא שיר בביצוע הזמר הישראלי יזהר כהן. נסים אלוני כתב את השיר, ועודד לרר הלחין אותו. השיר נוצר עבור פסטיבל הזמר והפזמון תשל"ג – 1973, בוצע בעיבודו של יצחק גרציאני והגיע למקום ה־10, אך הפך לאחד מהשירים הזכורים מהפסטיבל. השיר הוקלט ב־1974 בעיבודו של אלדד שרים, והגרסה הזאת נכללה באלבומו של כהן "חלומות שמורים", שהתפרסם ב־1976. שייקה לוי, יואב יצחק וששי קשת הקליטו גרסאות כיסוי לשיר. המלחין עודד לרר קיבל את מילותיו של אלוני, שמתכתבות עם שיר השירים, והלחין אותו. כהן ביצע את השיר בפסטיבל הזמר והפזמון תשל"ג בזמן שהיה בחופשת שחרור משירותו הצבאי בצוות הווי הנח"ל. הפסטיבל שודר במוצאי יום העצמאות ה'תשל"ג, ב־7 במאי 1973. כל חמשת השירים הראשונים שבוצעו בפסטיבל הזה – ובכללם "שיר כלולות" – היו שירי משוררים. כהן סיפר על הביצוע בפסטיבל: הרגליים שלי רועדות מפני שאני בטוח שאני לא אזכור את המילים. פתאום קלטתי את ההורים שלי יושבים שורה שנייה, איזו גאווה הייתה להם שהבן שלהם בגיל 21.5 שר על הבמה המכובדת ביותר במדינה. זה שיר שהתחתנו איתו חצי מהדור הקודם במדינה, אני חושב [...] — יזהר כהן, 2023 כהן טען שמילות השיר גרמו לבלבול מכיוון ש"אנשים ניסו להבין אם זה שיר אופטימי או פסימי, כי בבתים הראשונים המחזר כותב לאהובתו, קורא לה אחותי כלה ומבטיח לה מתנות יקרות, טל מהר גלעד, זהב אופיר, פנינת הים, בגדי מלכות – ואז בסוף הוא נותן לה פת של חרובים, לחם אביונים, שמלת אביון, כוכב רחוק וקר. וגם כל שושניו – שחורים הם כמו לחם אביונים וכמו… שיר האהבה". אקורדי השיר "שיר כלולות" באתר Tab4u סרטון השיר "שיר כלולות" באתר יוטיוב מילות השיר "שיר כלולות" באתר שירונט יזהר כהן מבצע את השיר בפסטיבל הזמר והפזמון תשל"ג – 1973, באתר יוטיוב "שיר כלולות" – רמיקס, באתר יוטיוב האלבום "חלומות שמורים", באתר Discogs, בדיקה אחרונה ב־30 באוגוסט 2023 נתוני היצירה, באתר אקו"ם, בדיקה אחרונה ב־29 באוגוסט 2023 "שיר כלולות" בביצוע שייקה לוי, באתר יוטיוב, בדיקה אחרונה ב־29 באוגוסט 2023 "שיר כלולות" בביצוע יואב יצחק, באתר יוטיוב, בדיקה אחרונה ב־29 באוגוסט 2023 "שיר כלולות" בביצוע ששי קשת, באתר יוטיוב, בדיקה אחרונה ב־29 באוגוסט 2023 יונתן ריגר, ‏רגע לפני המלחמה: הערב ששינה לגידי גוב, שלמה ארצי ומירי אלוני את החיים, באתר ‏מאקו‏, 28 באפריל 2023 בועז כהן, כשתיעלם תרועת הפסטיבל, באתר זמן ישראל, 26 באפריל 2023 פסטיבל הזמר והפזמון | 1973, באתר תאגיד השידור הישראלי (שידור השיר החל מ־12:28), בדיקה אחרונה ב־30 באוגוסט 2023 לוח עברי אייר ה'תשל"ג, באתר calendar.2net.co.il, בדיקה אחרונה ב־29 באוגוסט 2023 מיקום שיא במצעד השבועי של רשת ג' (17), באתר פזמונט, בדיקה אחרונה ב־29 באוגוסט 2023
גאפור גולאם

גאפור גולאם (10 במאי 1903 – 10 ביולי 1966) היה משורר, סופר ומתרגם ספרותי אוזבקי. גולאם נחשב לאחד מהסופרים האוזבקים המשפיעים ביותר של המאה ה-20. הוא נודע כאחד ממייסדי השירה האוזבקית המודרנית, יחד עם חאמזה חאקמזודה ניוזי. גאפור גולאם קיבל את פרס סטלין היוקרתי בשנת 1946 והפך ל"משורר הלאומי של הרפובליקה הסובייטית האוזבקית" בשנת 1963. בשנת 1970 הוענק לו פרס לנין. בשנות מלחמת העולם השנייה כיוון את שירתו לתמוך במאבק הסובייטי בנאציזם ובפשיזם. שירו הנודע פואמה | הַמִּקְדָּשׁ! קוּם מִטַּחַב שכונתה גם "הנני יהודי (תשובה להיטלר)" חובר ברוח זאת. הדובר בשיר קורא לעצמו יהודי מתוך תחושת הזדהות עם העם היהודי ועם תרבותו העתיקה מתוך השוואה לתרבות הגזענית של גרמניה הנאצית. השיר תורגם לעברית על ידי אמנון גינזאי. קראית ההזדהות הנועזת של השיר הובילה להשפעתו העצומה של השיר ולכך שעורר הדים רבים, הן בקרב יהודים והן בקרב לא יהודים. גאפור גולאם נולד למשפחה ענייה ב-10 במאי 1903 בטשקנט. אביו, גולם מירזה אוריף, ידע רוסית, אהב לקרוא שירים ויכול היה לכתוב בעצמו שירה. הוא נפטר כשגאפור גולאם היה רק בן תשע. הוא זכור בעיקר בזכות סיפוריו שום בולה ( הילד השובב ) (שהותאם לסרט ב-1977) ויודגור . ג'עפור ג'ולום ידוע גם בתרגום יצירותיהם של סופרים זרים רבים ומשפיעים, כמו אלכסנדר פושקין, ולדימיר מיאקובסקי וויליאם שייקספיר. הוא תרגם את לה מריה דה פיגארו של פייר בומרשה, את אותלו של וויליאם שייקספיר וגוליסטאן מסעדי שירזי לאוזבקית. עיריית קריית גת בעידוד ישראלים יוצאי אוזבקיסטן הנציחה את שמו בכיכר בעיר. באוגוסט 2023, בנוכחות שגרירת אוזבקיסטן בישראל ונציגת אגודת הסופרות והסופרים העברים בישראל, התקיים אירוע לזכרו בכיכר גאפור גולאם שבו הוקרא שירו המפורסם והונחו זרים לזכרו. הפואמה | הַמִּקְדָּשׁ! קוּם מִטַּחַב - בהארץ ספרים אודותיו בארכיון יד יערי מדיה וקבצים בנושא גאפור גולאם בוויקישיתוף ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "גאפור גולאם".
שלמה אפרתי

שלמה אפרתי (כ"ט באייר ה'תרע"ב, 16 במאי 1912 – כ"ח באייר ה'תשכ"ה, 30 במאי 1965) היה מזכ"ל הקיבוץ הדתי וראש המועצה האזורית חבל יבנה. נולד בשם שלמה אפטרוט באנטוורפן שבבלגיה. אביו, שמעון היה מזכיר הקהילה באנטוורפן. למד בבית ספר ציבורי והשלים לימודי יהדות בבית הספר תחכמוני (בית ספר). היה פעיל בתנועת נוער ציונית. עם סיום לימודיו החל לעבוד במפעל של סבו באלמלו שבהולנד, השתלם בהנהלת חשבונות וכן למד נגרות כהכנה לעלייה לארץ, ובמקביל המשיך בפעילות בתנועת הנוער. היה פעיל בהכשרה של בח"ד באלמלו וחבר הנהלת הארגון הציוני-דתי ההולנדי "דת וארץ". ב-1937 התחתן ועלה לארץ ישראל, והשתקע בקבוצת רודגס שהפכה לימים לקבוצת יבנה. בתחילה עבד כנגר (ואף השתתף בבניית כפר הנוער הדתי בכפר חסידים), והשתלב בעבודה הציבורית כמזכיר קבוצת יבנה, תפקיד שבו נשא שנים רבות. בין השאר, הוביל לכך שבית הכנסת יהיה מבנה הציבור הראשון שייבנה בקבוצה. ב-1945 יצא לאירופה כדי לסייע בארגון הבריחה וההעפלה. לאחר כשנתיים שב ארצה והחל לעבוד במרכז החקלאי של הפועל המזרחי, בשליחותו יצא לארצות הברית ולאנגליה. נבחר למזכ"ל הקיבוץ הדתי. עם הקמת המועצה האזורית חבל יבנה ב-1950, נבחר כיושב הראש הראשון שלה. במקביל המשיך לשמש כמנהל החשבונות של הקיבוץ וכחבר הנהלת גבעת וושינגטון. במשך שנים ארוכות העביר שיעור יומי בתלמוד בבית הכנסת של הקיבוץ. ביום ראשון, 30 במאי 1965, טבע למוות בבריכת השחייה של הקיבוץ. נקבר בבית הקברות בקיבוצו. בין מספידיו היה השר יוסף בורג. שמו הונצח בבית ספר למלאכה בגבעת וושינגטון. היה נשוי לחנה לבית דויץ ואב לחמישה ילדים. נכדו הוא הסופר שלמה אפרתי. דף הנצחה לשלמה אפרתי ז"ל, אתר קהילנט יהודה שאער, זכרון להולכים, הצופה, 27 ביוני 1965 מאיר שילוח, זכרון להולכים, הצופה, 28 ביוני 1965 יוסף בורג, יהודה שאער, זכרון להולכים, הצופה, 23 במאי 1966 ב. ינאי, שר הפנים: כאן ההמשך למה שנותק לפני אלפי שנים, הצופה, 25 באוגוסט 1950 ראו במודעת האבל מטעם גבעת וושינגטון, הצופה, 31 במאי 1965 שלמה אפרתי טבע בבריכה, הַבֹּקֶר, 1 ביוני 1965 שלמה אפרתי ז"ל - למנוחות, מעריב, 1 ביוני 1965 בית ספר מקצועי לבנות יוקם בגבעת וושינגטון, הצופה, 5 ביולי 1967 רמי עפרוני, "על המדף" תמוז תשס"ד: "ניקול הייתה כאן", באתר הקיבוץ הדתי
טלסקופ החלל AGILE

AGILE (ראשי תיבות באיטלקית של Astro‐Rivelatore Gamma a Immagini Leggero - גלאי הדמיה אסטרו-גמא קל משקל) הוא טלסקופ החלל ששוגר לחלל בשנת 2007 ונכון לאוגוסט 2023 נמצא בניצול. AGILE היא משימה של סוכנות החלל האיטלקית לחקר מקורות קרני גמא וקרני רנטגן. על הלוויין הותקנו מספר מכשירים: רגש קרני גמא Gamma Ray Imaging Detector (GRID) שרגיש לאנרגיות MeV ‏ 50- ‏ GeV ‏ 30 רגש קרני רנטגן SuperAGILE (SA) לאנרגיות בתחום 18 – 60 keV קלורימטר לגילוי התפרצויות אנרגיה Mini-Calorimeter (MCAL) בתחום KeV ‏ 350 - MeV ‏ 100 מערכת סינון Anti-coincidence System (AC) לסינון מידע לא רלוונטי. השיגור בוצע ב-23 באפריל 2007 ממרכז החלל סאטיש דאוון בעזרת משגר מדגם PSLV. כבר באותו יום נוצר קשר עם הלוויין על ידי מדעני מרכז הבקרה שנמצא בקניה. משם הנתונים מועברים מרכזי עיבוד נתונים באיטליה. במהלך שנות פעילות מכשירי הלוויין העבירה מידע רב. בין היתר התגלו מקורות קרני גמא חדשים. על גילוי וניתוח קרני גמר מערפילית הסרטן לצוות הפרויקט בראשות מרקו טבאני הוענק פרס ברונו רוסי. על בסיס הנתונים פורסמו מאמרים מדעיים רבים. מדיה וקבצים בנושא טלסקופ החלל AGILE בוויקישיתוף אתר האינטרנט הרשמי של טלסקופ החלל AGILE (באנגלית) תיאור הפרויקט תיאור פעילות